OzLabs/hebrew-wiki-articles huggingface dataset:
חוט הזהבה

חוט הזהבה הוא ספר ילדים עברי מאת שירה גפן. הספר מלווה באיוריה של מאיה שלייפר, ונערך על ידי יעל מולצ'דסקי.<ref></ref><ref></ref> "חוט הזהבה" ראה אור באפריל 2019 בהוצאת כנרת זמורה.<ref></ref> הספר עוסק באובדן, פרידה ומוות של אדם קרוב.

== תקציר העלילה ==
הסיפור מתחיל עם מיה, שבכל יום אחרי הגן מגיעה לבדה לביתה של סבתא זהבה. סבתה יושבת בכורסה ורוקמת, שקועה במלאכת החוט והמחט בעוד שמיה לוגמת מהמרק החם שהוגש לה. ערב אחד התעייפה סבתה, ומיה לקחה על עצמה לרקום במקומה, מבלי לדעת מה. בסיפור מדובר על דעיכתה של סבתא זהבה ומראה כיצד מיה, נכדתה הצעירה, משלימה עם אובדן של אדם הקרוב אליה. הסיפור משלב בין התמודדות עם אובדן לעולם פנטזיה, כנאמר בעיתון הארץ.

== הדמויות בסיפור ==
=== סבתא זהבה ===
הספר עצמו מוקדש לשלוש סבתות שהיו לסופרת שירה גפן בילדותה והיו מרכזיות בחייה. סבתא זהבה מבוססת על סבתא רבתא של הסופרת מצד אביה. לדבריה של גפן, היא הייתה בעלת חשיבות בילדותה, והיה להן קשר מיוחד. את מותה היא לא זוכרת מפאת שנפטרה כשהייתה צעירה, ולכן הפרידה ממנה נותרה עמומה אך היא מספרת שסבתה נשארה אתה גם כשהלכה. 

=== מוטיב הסריגה ===
במהלך הסיפור מיה מתעסקת במלאכת הרקמה ובאומנות, בהשראת סבתה, אך איננה יודעת מה היא מתכננת ליצור ("מיה לא מבינה איך אפשר להתחיל משהו מבלי לדעת מהו", חוט הזהבה). סבתא זהבה מלמדת אותה להתיידד עם חוסר הידיעה מה לסרוג, וללכת בעקבות תחושת בטנה בעת היצירה, כפי שהיא עצמה עושה בסריגתה. מוטיב הסריגה, אומרת גפן בעיתון הארץ, מבוסס על כך שסבתה לימדה אותה לסרוג בגיל צעיר שנשאר עמה עד היום. היא מספרת שהרעיון לכתיבת הספר הגיע מהמקום של קישור בין יצירה, שהיא אינסופית, לבין מוות והפרידה מסבתותיה.

== ביקורות ==
ליצירתה של שירה גפן ישנן מספר ביקורות, הן חיוביות והן שליליות.

לטענת עטרה אופק, באתרה "המתלהבת" ספרי הילדים של שירה גפן בעלי סוף פתוח ומקום לדמיון שעוסקים בנושאים שנויים במחלוקות עבור הגיל הרך. היא אף מוסיפה שלקח לה זמן להתחבר ליצירה, אך בכל זאת סבורה כי הילדים שיקראו את הספר יתחברו אליו, על אף שהוריהם לא יאהבו אותו תחילה.<ref></ref>

עופרה רודנר מעיתון הארץ מסכימה ומוסיפה כי הקטע שבו העלילה סוטה הרחק אל הבדיה, הוא החלש והפחות אותנטי בספר. היא טוענת שכוחו של הסיפור נמצא בין המתח של המציאות ביום-יום לבין התת-מודע.<ref></ref>

בדומה לעופרה, פליסיה שרון טוענת בעמודה "פרוזאין" שהיא פחות אהבה את סגנון הכתיבה ומסבירה כי צורת הכתיבה של היצירה נעשתה ללא הכנה רבה, המשפטים לאורך הספר בעלי אורכים משתנים, חלקם ארוכים וחלקם לא, ולכן התקשתה בלראות את היצירה כאומנות.

על אף הביקורת על סגנון הכתיבה, שרון מוסיפה כי היא התחברה לרעיון שלא ידוע מה מיה רקמה בלילה ואף מוסיפה שלדעתה המסר הוא שזמן היצירה וההנאה ממנו הוא מה שחשוב ולא מה התוצר הסופי.<ref></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרי 2019
הגשם של סבא אהרן

הגשם של סבא אהרון הוא ספר ילדים שנכתב על ידי מאיר שלו ואויר על ידי יוסי אבולעפיה, יצא לאור בהוצאת "עם עובד" בשנת תשס"ז.

== תקציר העלילה ==
בכפר קטן, בעמק גדול, גרו שלושה איכרים סבא אהרן, סבא נחום וסבא יצחק. הם היו חברים טובים, ושנה אחת, שבה לא היו עננים ולא ירד גשם, החליט סבא אהרן לצאת למסע ברגל אל המערה המרוחקת, שבה, לטענתו גרים העננים, הוא הסביר שצריך ללכת אל ההר, לעלות אל המערה ולבדוק מה קרה לעננים. חבריו של סבא אהרון לא האמינו לסיפורו על מערות ועננים, ולמרות זאת יצאו יחד איתו למסע. אחרי שפתרו את תעלומת העננים הוביל סבא אהרן מסע ניצחון, שבסופו חזרה השלווה לכפר והתחיל לרדת גשם.<ref></ref>

== ביקורת ספרותית ==
לפי נירה לוין, משפטי הפתיחה ברוח המעשייה של מאיר שליו מזמינים את הקוראים להתיישב בכפר הקטן ההוא, בין בתיהם של שלושת הסבים המתוארים ברוח טובה ובהומור. גם בהמשכו משופע הסיפור במאפייני האגדה והמעשייה (למשל- לדמויות תכונות לא מציאותיות, העלילה דמיונית ויש בה הפרזה וגוזמה, הסיפור מתארגן סביב השילוש המסורתי, התושייה מנצחת והגיבור מביא רווח והצלה לציבור שלם בדרך מופלאה). מאפיינים אלה עברו עידון ומיתון והותאמו לנוף המקומי, והרושם המתקבל הוא של מעשייה עממית-ישראלית, רלוונטית תמיד כדרך סיפורי עם.<ref></ref>

לטענת רותה קופפר, זה אינו הספר הראשון של שלו שגיבורו הוא אדם זקן. אבל לדבריו, זה הראשון שאין בו ילדים (וגם לא חרוזים). "חשוב לי שילד יבין שלזקנים יש עולם פנימי וחיים פעלתניים. ב'טרקטור בארגז החול' זה עבד. אוהבים את הטרקטוריסט. הטרקטור הוא פיתיון, כי ילדים אוהבים אותו, אבל הם גם אוהבים את הדמות. הטרקטוריסט מזדקן עם הטרקטור, אבל יש לו תפקיד בחברה. אני לא מיתמם, הטרקטור ודוד אהרן לא חוזרים לימי עלומיהם, וכך גם שלושת הסבים בספר החדש; אם יש להם זמן לטייל בעמק ובהרים, סימן שהם לא עובדים שמונה שעות ביום. אבל בכל זאת, הם מביאים את הגשם".<ref>https://www.haaretz.co.il/literature/youngsters/2007-03-27/ty-article/0000017f-e93f-dc7e-adff-f9bf979c0000</ref>

== דמויות מרכזיות ==
* סבא אהרון - הגבוה והרזה, "שאהב לספר סיפורים והיה מומחה לעצי פרי"
* סבא נחום - הרחב והעבה, "שאהב לאכול והיה מומחה לפרות"
* סבא יצחק - הקטן והנמוך, מומחה לארנבות

== עיבודים בתיאטרון ==
תיאטרון הקרון עיבד את הספר להצגה<ref name=":0" />.

ההצגה זכתה בארבעה פרסים במסגרת תחרות "פרס הבמה להצגות ילדים ונוער לשנת 2018" של ארגון אסיטז:
* פרס ההצגה הטובה ביותר
* פרס הבימוי למור פרנק
* פרס עיצוב תפאורה ובמה לכנרת קיש ומעין רזניק
* פרס עיצוב תאורה לג'ודי קופרמן<ref name=":0"></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרי 2007
דרקון וחתול גדול

דרקון וחתול גדול הוא חלק מסדרת הספרים האמריקאית לילדים ששמה "דרקון וחתול גדול" שנכתבה ואוירה על ידי דאב פילקי. הספר הוצא לאור על ידי "כנרת בית הוצאה לאור" בינואר 2023, ותורגם ונערך על ידי יעל גובר.<ref name=":0"></ref>

== תקציר ==
נירה לוין, מספרת כי הספר עוסק בדרקון אחד אשר ביום חורפי מימי החורף שמע חתול מיילל בחצרו המושלגת ולקחת אותו תחת חסותו וטיפל בו.

לפי לוין, הדרקון טיפל בחתול וציפה להכרת תודה שאותה הוא לא קיבל. הדרקון הלך לקנות דברים ואוכל בשביל החתול. אך כשחזר הביתה גילה שהחתול נעלם וחיכתה לו במקומו הפתעה גדולה, חמישה דיירים חדשים!<ref name=":0" /><ref name=":1"></ref>

== ביקורות ==
לפי פנינה אהרונוב, "דרקון וחתול גדול" הוא ספר ילדים מרהיב וססגוני.

לטענת אהרונוב, הפעלות הילדים בסופו של הספר מוסיפות המון ייחודיות ו"קסם" לספר, בנוסף לכך אחת מן הפעלות אלו מאפשרות ומעניקות לילד הזדמנות לספר את סיפורו בדרך שלו, מה שגורם לשיפור במיומנותו של הילד וכתיבתו בשפה העברית, יחד עם זאת היא אפילו אמרה שנכדיה חיבבו את ספר זה אף על גב שמסופר על דרקון לא אלים.

לפי "רשימת ספרים", ספר זה נהדר לאללה ויכול לשמש כעזרה גדולה מאוד לקוראים שרק מתחילים את דרכם בעולם הקריאה, עם זאת ספר זה בעל הרבה הומור.<ref name=":1" /><ref name=":2"></ref>

== קהל היעד ==
לפי נירה לוין, אוצר המילים בספר מתאים לקוראים מתחילים בשפה העברית, הוא תקין ונוח לקריאה והבנה, בנוסף לכך אורך המשפטים בספר מותאם לקוראים מתחילים גם הוא, והמשפטים הארוכים יותר מתחלקים לשתי שורות כדי להקל על הקוראים.

בספר חוזרים על אותן המילים (דרקון, חתול, אמר...) בשביל לאפשר ביטחון והבנה בקריאה רצופה. האיורים בספר מסייעים לקוראים להבין את עלילת הסיפור לעומק.

חיבור ומיזוג מאפייני הטקסט והמאפיינים העיצוביים הופך את הספר "דרקון וחתול גדול" לספר אידיאלי לילדים שרק מתחילים את מסעם בקריאה עצמית בעברית, מעבר לזה ספר זה בעל כמות גדולה של הומור ויצירת אמנות.<ref name=":0" /><ref name=":2" />

== מסרים נסתרים ==
הספר "דרקון וחתול גדול" ספר נהדר לילדים, יחד עם זאת האומנות בספר לא רק עוזרת לקוראים חדשים אלא גם מספקת שפע של מידע (ומסרים נסתרים למבוגרים).

למשל, בעמוד 19–20 נאמר: "חתול כבר ישן שינה מתוקה / ועד מהרה גם דרקון". בזמן שהאיורים מראים מידע שונה, חתול ישן לו על מיטתו של דרקון בעוד שדרקון שוכב על הרצפה כאשר העריסה של חתול משמשת לו ככרית.

בעמוד 22 כתוב: "דרקון לא ידע איך לטפל בחתול" והאיור בעמוד הבא מראה כיצד הוא נכשל בכך.

דוגמה נוספת נמצאת בעמוד 19 כאשר המבוגרים יכולים להבחין ברקע האיור ולראות את שמי הלילה אשר נראים כמו ציורו של וינסנט ואן גוך מ-1889 – "ליל כוכבים" (ואן גוך צייר את הציור לאחר שהתאשפז בעקבות דיכאון ולאחר שנה שם קץ לחייו). בחירתו של הסופר במחוותו לואן גוך נתונה לכל פרשנות.<ref name=":0" />

== הערות שוליים ==

קטגוריה:ספרי ילדים ונוער בעברית
קטגוריה:ספרי 2023
שירים שענת אוהבת במיוחד

שירים שענת אוהבת במיוחד הוא ספר שירי ילדים מאת יהונתן גפן. הספר יצא לאור בשנת 1969 בהוצאת דביר, ואויר על ידי נורית גפן. כשנה לאחר הוצאתו יצא ספר נוסף, "סיפורים שענת אוהבת במיוחד", שהוא מעין ספר המשך. בשנת 2023 הוחלט להוציא את הספר במהדורה מחודשת בגרסה שמשלבת את שני הספרים יחד בהוצאת כנרת זמורה דביר, ובאיורה של מיכל בוננו.

== על הספר ==
בספר נמצא מקבץ שירים, שכתב גפן לאחותו הקטנה, ושם ניסה לתאר תקופה מסוימת בחייו. הוא כתב על הילד הכי נמוך בכיתה, שהיה גם הילד הכי נמוך בהפסקה, ובכך ניסה לשקף את ההתמודדות שלו עם גובהו.<ref name=":0"></ref>

גפן כתב על חוויות חייו. כשאמו של גפן התאבדה, הוא החליט להעביר לאחותו הקטנה מסרים באמצעות השירים שכתב, אותם איגד לספר זה. <ref></ref>

גפן מספר כיצד קיבל מגלת לימודים לאחר מלחמת ששת הימים, ונסע לאוניברסיטת קיימברידג' שבאנגליה. הוא מספר על הקושי שהיה לו בעזיבת באחיותיו הצעירות בארץ, בעת שהתאבלו על מות אימם שנפטרה לא מזמן. הגעגועים והאשמה שהציפו אותו, גרמו לו לכתוב את אוסף השירים לאחותו הצעירה ביותר, ענת.

בין שירי הספר תוכלו למצוא לדוגמה את השירים "שיר הקולות", "עוד מעט נחיה בארץ אחרת" ו-"שיר הזנבות".

== ספר המשך ומהדורה מחודשת ==
בדצמבר 2022, לאחר מותה של אחותו, נורית גפן בצר, שגם איירה את שני הספרים, ראתה אור מהדורה מחודשת, שנקראה: "שירים וסיפורים שענת אוהבת במיוחד", המאחדת את שני הספרים יחדיו, בהוצאת כנרת זמורה דביר, ובאיור מחודש של מיכל בוננו. מהדורה זו הוקדשה על ידי יהונתן גפן לנורית, אחותו. <ref></ref>

איירה את המהדורה החדשה מיכל בוננו, ועל תהליך האיור המחודש של הספר שם היא מתארת את רצונה לסרב לקחת את המשימה, כי ראתה בה אחריות כבדה, וחשש שלא תצליח. לאחר שהתאהבה בשירים ובסיפורים והתחברה לאיורים המקוריים, לקחה על עצמה לאייר בפשטות את הספר.<ref name=":1"></ref>

== ביקורת ספרותית ==
הספר זכה לשבחים בקרב מבקרי ספרות רבים.

לטענת ד"ר גאולה אלמוג, גפן מבקש כבר בשיר שפותח את הספר, לבטא בשיריו אמפתיה ורגישות רבה, והוא עומד במשימה בהצלחה מרובה. כתיבתו משחררת ולא דידקטית, והוא מצליח להעביר את מסריו כאשר הוא כותב מנקודת מבטו של הצופה מהצד במתרחש בעולם, כאילו בפעם הראשונה, כילד סקרן ששואל שאלות.<ref name=":2"></ref><ref name=":3"></ref>

בסקירת ביקורות מרובות שנכתבו על הספר, למשל בביקורת של דפנה לוי באתר ישראל היום (2023), ובדבריה של מאיירת הגרסה המחודשת, מיכל בוננו (2023), התייחסו לכתיבת השירים בהומור ובשפה פשוטה, על כך שהצליח למרות זאת, לשמור על האינטליגנציה הגבוהה ועל נגיעת עצב ריאליסטית, אותם מצופה מקוראי הספר או ממלווי הקוראים הצעירים יותר להבין גם ברבדים פילוסופיים.<ref name=":0" /><ref name=":1" />

== קהל היעד ==
בכתיבתו של יהונתן גפן רבדים שונים. על פני השטח, כתב גפן לאחותו ספר שירים פשוט, הנכתב מנקודת מבט של קבוצת השווים שלה, ולא כאדם בוגר הכותב עבור ילד. גפן כותב אמנם עבור אחותו, אבל בכתיבתו הם שווים וחווים חוויות משותפות. ברובד נוסף, גפן עושה שימוש בתחכום תחבירי, הכולל יכולת הפשטה, והבנת מה שלא נאמר. בכתיבתו הומור, אשר מובן למבוגרים, אך לא יהיה מובן לקהל הצעיר אליו כביכול הספר מיועד. ולכן ניכר כי הספר פונה עבור ילדים, אך מבוגרים יכולים למצוא בו קריאה אינטליגנטית ומלאת הנאה.<ref name=":2" /><ref name=":3" />

== הערות שוליים ==

קטגוריה:ספרי ילדים ונוער בעברית
קטגוריה:ספרי 1969
אגודת משוררי הרחוב

אגודת משוררי הרחוב הוא ספר ילדים מאת נורית זרחי. הספר יצא לאור בשנת 2022 בתל אביב בהוצאת "צלטנר" ואויר על ידי עובדיה בנישו.<ref></ref><ref name=":0"></ref>

== תקציר הספר ==
הספר מספר את סיפורם של שמוליק ונוליק, שני גורי חתולים אשר ננטשו על ידי בעליהם, שיוצאים למסע בו הם מקווים למצוא מישהו שיאהב אותם. במהלך המסע, שמוליק ונוליק מתארחים בסדנת כתיבה במחסן המשמש להם גם כקורת גג ומשתתפים בתחרות כתיבת שירים שעליה הכריז ראש העיר.<ref></ref>

בסופו של דבר, שמוליק ונוליק מוצאים דר רחוב חסר שם המסייע להם לעשות את דרכם לבית העירייה, בו הם שרים את שירם "מי יאהב אותי?" להפתעתם הרבה, כל עובדי העירייה, העוברים ושבים ואף ילדי סדנת הכתיבה מצטרפים ושרים יחדיו את השיר. כך מתגלה המסר של הסיפור, שכל אחד מחפש מישהו שיאהב אותו. לבסוף, ראש העיר מכריז שכולם זוכים ומנמק את החלטתו בכך ש'יש משוררים נסתרים, שאף אחד לא מכיר'. השירים שכתבו זוכים בתחרות ודר הרחוב מקבל קורת גג.<ref name=":0" />

== הדמויות ==
במהלך הסיפור, כל אחת מן הדמויות עוברת שינוי מקצה לקצה:

איה, שבתחילת הסיפור אימצה את שמוליק ונוליק, נוסעת ונוטשת מאחוריה את שני החתולים, בודדים כשהיו לפני שמצאה אותם. מאותו רגע, שמוליק ונוליק שבים להיות חסרי אונים, אולם בסוף הסיפור הם מנצחים בתחרות וזוכים להכרה ולאהבה שתמיד חפצו בה. ראש העיר תחילה מפגין אדישות כלפי החתולים, אך לבסוף מכריז כי "כולם זוכים" בטענה כי "יש משורר<nowiki/>ים נסתרים, שאף אחד לא מכיר". גבירה, מנחת סדנת הכתיבה, מוצגת לראשונה כדמות מנוכרת ומתנשאת, אולם בסוף הסיפור היא הראשונה להציע לדר הרחוב קורת גג. הדמות היחידה בסיפור שלא עוברת שינוי ומתנהגת באותו אופן מתחילת העלילה ועד סופה היא דר הרחוב הצנוע, אשר מראה חמלה רבה כלפי החתולים ומחליט בסוף הסיפור להשמיע את קולו, ומקבל קורת גג.<ref name=":0" />

== איורי הספר ==
בראיון למגזין "פורטפוליו" מציין עובדיה בנישו, מאייר הספר, כי באיוריו השתדל "להראות את הלא יפה", כפי שמוצג בעלילה. בדבריו הוא מדבר על הצללים באיורי הספר, שנעשו כולם באמצעות מריחות פחם באופן שאינו מדויק ושאינו שואף לשלמות. עוד הוסיף כי ניסה להעביר תחושה של ספר שנתרם. כאשר נשאל על דמיון האיורים בספר לרחובות תל אביב ציין כי הוא מתגורר בסמוך לבניין עיריית תל אביב, שכתובתו ככתובת בניין העירייה בספר, וכי הרחוב היווה השראה עבורו באיור רחובות העיר בספר.<ref></ref>

== ביקורות ספרותיות ==
ביקורות רבות ציינו את האופן בו הספר מכניס אל השיח ואל תודעת הילדים את נושא דרי הרחוב, שלרוב לומדים עם החיים בגיל מבוגר יותר. לדברי עטרה אופק, סופרת ישראלית, המסרים בספר מוגשים בדרך נעימה לאוזן וידידותית לילדים ומדגים בדרך ייחודית כיצד כישרון כדוגמת שירה מסוגל לרכוש אהבה, אותה אהבה ששמוליק ונוליק, גיבורי הספר, חיפשו כל הסיפור.

גלית לוי משבחת בביקורתה את הדרך שבה הנגישה נורית זרחי אל הילדים את הדברים שאליהם אנו לא תמיד שמים לב. בדבריה, היא מציינת את אופן השימוש במצלול "מיאו" בשירי החתולים. <ref></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרי 2022
אולי יבוא סנאי

אולי יבוא סנאי הוא ספר ילדים מאת הסופרת, העיתונאית, המתרגמת ואשת הטלוויזיה אבירמה גולן. הספר יצא לאור בשנת 2017 בהוצאת כנרת זמורה ביתן, בשיתוף עם המאיירת רעיה קרס.

== עלילת הסיפור ==
עלילת הסיפור עוסקת בילדה ששמה אלה, שרוצה מאוד לפגוש סנאי, ובכל יום היא שמה בתיק שלה מאכלים טעימים בשבילה ובשבילו, אבל בדרך תמיד מחכים לה בעלי חיים אחרים, והם כולם רעבים!<ref></ref>

אלה לוקחת ביסקוויטים, תות, מים בבקבוק ואגוז, כי אולי יבוא הסנאי. הקוראים יעקבו לאורכו אחר סדרה של חיות שיופיעו בטיוליה של הילדה אלה, חיה אחת בכל יום, לפני שיבוא הסנאי. עלילת "אולי יבוא סנאי" הורכבה אל תוך המחזור השבועי המוכר. שבעה ימים שנפתחים ביום ראשון בפארק ומסתיימים בשישי־ שבת של מנוחה בבית. "ביום ראשון הולכים לטיול בפארק.<ref name=":0"></ref>

== ביקורת ספרותית ==
הספר היה מועמד לפרס "הפנקס ליצירה מצטיינת" בקטגוריית ספרות ילדים. הביקורות בכללן חיוביות. הביקורות מדגישות את היחסים בין הילדה ובין החיות אשר<ins> </ins>מראים שלבים התפתחותיים ראשוניים. החיות, המשתתפות בדיאלוגים קצרצרים, לא מתעניינות במיוחד באלה, אלא במזון. הילדה, לעומת החיות, מרוכזת גם היא במאכלים שהביאה, אבל דרכם היא מביעה אמפתיה ודאגה.<ref name=":0" />

ישנן התפתחויות נוספות המשולבות בספר. המספרת מאפיינת את העכבר והארנבת. היא מתארת את אוזניה ואת אפה הוורוד הרועד, לאחר מכן מתארת את זנבו הארוך של העכבר. הברבור שאלה פוגשת ביום שלישי, מציין בקולו את עובדת היותו בעל כנפיים; ביום חמישי החתול מציג קפיצת מדרגה מילולית : "אמרו לי שאת מחפשת סנאי", הוא פנה מיוזמתו. לאחר מכן המשיך ואמר "אני לא סנאי, אני חתלתול. הנה: מיאו". בחוכמה רבה, גולן מוותרת על הסברים וקישורים שאנו מרבים לראות בספרי ילדים ובעקבות כך, מצמצמת את טקסט הספר. ודאי בגלל היחסים בין האיור והטקסט.<ref name=":0" />

בנוסף ישנן גם ביקורות לשוניות על הספר- ישנם כמה מקרים של קפדנות יתרה, שכוללת היטפלות לפרטים קטנים וחסרי חשיבות. היא אמנם מקובלת, וכביכול מתבקשת בספרי ילדים, אך מי יעז לאשר שגיאה לשונית בספר הנבחן על ידי ההורים? ישנם מקרים שבהם הקפדנות היתרה פוגעת במטרת הסיפור. דוגמה ראשונה שחוזרת על עצמה כמעט בכל עמוד היא ההחלטה המכוונת שלא ליידע את שם העצם "סנאי". הכוונה מובנת וברורה, שרק בסוף הסיפור, לאחר שאלה פגשה את הסנאי הוא יופיע כחבר מוכר בצורתו המיודעת. הבעיה היא שהביטוי הלא מיודע לסנאי - עם חיריק ב-ל ושווא הוא טרדני.<ref name=":0" />

== איורים ==
"האיורים של המאייר מתאימים היטב לרוח הסיפור, בעיקר באופן שבו היא מציגה את המפגשים של הילדה והחיות. המאיירת נעזרת בחזרה של הצורות הפשוטות ביותר, למשל, כדי להדגיש את הדמיון בין עיניה של אלה לקצה אפו של העכבר ולפרחים העולים מהקרקע."<ref name=":0" /> אצל גולן הדגש על הדמיון מועצם. זה קורה בין היתר באמצעות האיורים. המפגש מתרחש כאשר אלה נמצאת בְּחַדְרָהּ ובחוץ יורד גשם והיא משוחחת עם הסנאי מבעד לחלון. בעמוד הבא הסנאי כבר נמצא על אדן החלון בתוך החדר, ובעמוד אחריו — אלה יושבת על האגוז, שממדיו תפחו בהתאם למידותיו של הסנאי, וכאן הוא יצור ענק. הסנאי מתואר מערסל את הילדה ואין עוד ספק כי הסיפור ננעל במחוזות הנעימים של הדמיון.<ref name=":0" />

== הערות שוליים ==

קטגוריה:ספרי ילדים ונוער בעברית
קטגוריה:ספרי 2017
ברחוב ירמיהו

ברחוב ירמיהו הוא ספר ילדים מאת הסופרת לבי דאון. הספר יצא לראשונה בשנת 2008 בהוצאת כנרת, הוא נערך על ידי יעל גובר, ואויר על ידי לנה גוברמן.

== עלילת הספר ==
על פי הסופר יהודה אטלס בכתבה בעיתון הארץ, הסיפור עוסק במשפחה בשם חרובי הכוללת בתוכה את ההורים נילי - בתם, והחתול. משפחת חרובי נורא סובלת מכל רעש, ואפילו עד לזמן מסוים העלילה מצליחה ל"השליט טרור של שקט" על סביבתה, אך השקט הזה מסתיים ברגע שבו על יד ביתם מתחילים לבנות גן ציבורי חדש. המשפחה מחליטה לצאת להפגנה נגד בניית הגינה ומנסה גם לשכנע את שאר תושבי השכונה להצטרף אליה להפגין, אך ניסיונם של המשפחה כושל וכל תושבי השכונה דווקא בעד בניית הגן.

לפי אתר החדשות הישראלי "nrg", השינוי הגדול בעלילה חל כאשר נילי פרצה בצחוק - "לרגע אחד שונה ומוזר, טיפס לו על נילי דגדוג לא מוכר", צחוקה של נילי הוא זה ששבר את "צו השתיקה" של משפחת חרובי. "ניצחון הצחוק על הדאגה" חותם את הסיפור, משפחת חרובי משתכנעת שגן ציבורי שכונתי הוא רעיון לא רע.

== ביקורות ==
הספר קיבל הרבה ביקורות טובות ששיבחו אותו. לפי הסופר יהודה אטלס, הספר מיוחד במינו ונדיר למצוא אחד שכתוב כך כל טוב כמוהו. כמו כן, באתר החדשות הישראלי מהללים את הספר וטוענים כי הוא יצירת אומנות ברמה גבוהה, הדמויות יוצאות דופן בייחודן והטקסט כתוב לפרטים, בצורה גאונית ועם חריזה יוצאת דופן. נוסף על זה, נטען כי הספר טוב לחינוך הילדים, כי מובא בו הערך החשוב של השכנות והוא כולל ציורים מפתחי יצירתיות.(ברכת חברים). גם דליק ווילניץ טוען, הספר יכול לשעשע לא רק את הילדים אלא גם את הוריהם ולגרום לכיף גדול.

== איורי הספר ==
לפי כתבת עיתון הארץ, של הסופר יהודה אטלס, ליבי דאון ולנה גוברמן לקחו השראה רבה לספר מרחוב ירמיהו "האמיתי" שנמצא בתל אביב. רחוב ירמיהו הוא מרחב המחיה של ליבי דאון כי ליבי עצמה מתגוררת ברחוב אוסישקין הסמוך לו. אך לעומתה לנה גוברמן שמתגוררת כלל ברמת גן ,גם היא רצתה לעשות עבודה טובה ואיכותית באיור הספר, אז בכדיי לקלוט את כל המראות והמאפיינים של הרחוב, הגיעה לבקר בו לא מעט. הדברים שנקלטו במצלמתה, הועברו לאיורי הספר שיצרה על ידי תפירה, סריגה ופיסות בד צבעוניות. בראיון לערוץ 23 לשעבר עם דליק ווליניץ, הזכירה וציינה לנה, כי בדרך כלל היא מאיירת בצורה המסורתית-עיפרון וצבע ,אך שהפעם החליטה להיכנס להרפתקה של איור מעשי יותר, שלא נעשה רק בעיפרון וצבע, ושלבסוף ההרפתקה הזו הצליחה לה מאוד.

== הקשר בין ליבי דאון ללנה גוברמן ==
על פי כתבת עיתון הארץ, הדבר שחיבר ביניהן הוא ששתיהן דוברות רוסית. ובנוסף לכך לשתיהן יש בת בשם נויה. בזמנו, ליבי דאון כתבה ספר ילדים ותרגמה שני ספרים. ולנה גוברמן איירה שישה ספרים. כאשר קיבלה לנה את פרס מוזיאון ישראל על איוריה ל"בועות הסבון של גלי", ליבי דאון יזמה איתה קשר. בראיון לערוץ 23 לשעבר מוסיפים ואומרים, שכשליבי ראתה את איוריה של לנה, היא מאוד התחברה אליהם. לאחר מכן, ליבי כתבה את "ברחוב ירמיהו" ושלחה ללנה וכך הן שיתפו פעולה.

== טכניקת האיור המיוחדת של לנה גוברמן ==
לפי ספרית מיכל, לנה גוברמן משתמשת בטכניקת איור לא רגילה. האיורים עשויים מפיסות בד במגוון צבעים וקוויהם רקומים בחוט ובמחט. על פי כתבת עיתון הארץ, האיור מלא בשפע של פרטים, ובכל הסתכלות ניתן להבחין בפרטים חדשים. נוסף על כך לפי האתר ברכת חברים, הפירוט גורם לך להרגיש כאילו האיור הוא מוחשי והדבר נותן תחושה שרוצים להרגיש את הספר. כמו כן בספרית מיכל מצוין, שעל אף העבודה הקשה והמפורטת של האיור, לנה הצליחה להגיע לתוצאה קלילה.<ref></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרי 2008
בארץ יען כי

בארץ יען כי הוא ספר ילדים מאת הסופר אפרים סידון. הספר אויר ועוצב על ידי המאייר דני קרמן והמעצבת ורד הקרט, הוא יצא לאור בשנת 2018 בהוצאת "עם עובד", בבית הדפוס ע.ר. תל אביב. 

== תקציר ==
כמו בכל מדינה, גם בארץ יען כי, ארץ שכולה מיועדת רק ליענים, יש מלך ויש שרים, יש כפרים וערים, צבא ודגלים, זקנים וגוזלים. ובכל זאת זו מדינה לא רגילה, אולי אפילו קצת מוזרה, היענים מאמינים שאין סיבה להתנהגות משונה בשעת הסכנה או להתגונן מפני איומים, וכשבכל זאת באה עליהם צרה, הם טומנים את ראשיהם בחול. לפי תפיסתם, כל דבר שלא רואים הוא לא קיים, או מתרחש. מלך היענים, הגדול מהגדולים, מעודד את נתיניו להתנהל לפי תפיסה זו. הוא רק מקווה שכך הם ימשיכו לטמון את ראשיהם בחול מבלי לשאול ומבלי לבדוק.<ref name=":0"></ref>

== דמויות ==
כמו בכל ספר, גם פה יש דמויות, ולדמויות תפקידים. המלך מצווה והנתינים מקשיבים בלי לשאול שאלות מיותרות. הם "טומנים את ראשיהם בחול", ביטוי המתאר את היענים אשר לא שומעים ולא רואים, מתעלמים מהאמת ומהמציאות, ובעצם בורחים ממנה. שרים ושרות שלכל בעיותיו של המלך הם מחפשים פתרון, הם מייעצים למלך פתרונות יצירתיים, אשר יכולים לסייע לפתרון בעיות משונות שצצות בממלכה, במהלך הסיפור. 

== ביקורות ==
הביקורות ברובן חיוביות. הן מראות עד כמה הספר נפלא ומלבב, הן מושכות את תשומת הלב וגורמות להתעניינות רבה יותר בעלילת הספר. מאויר בצורה נפלאה וחביבה אשר מושכת את העין. ובנוסף, ישנה הסכמה עם הביקורת הסמויה שהעלה סידון בספרו על מה שקרה עם הממשלה בישראל לאחרונה; האיורים משקפים את המציאות שלנו, המילים צועקות את המשמעות האמיתית המסתתרת מתחת למילים ולביטויים הספרותיים.<ref name=":1"></ref><ref></ref>

== מסרים סמויים ==
מסרים סמויים הבאים לידי ביטוי בסיפור, הכוללים הבעה דעתנית ופוליטית חריפה היוצאת נגד הממשל, אשר המטרה העיקרית שלה היא לדבר אל המבוגרים המקריאים לילדיהם את הספר. באחת מהתוכניות שבהן התארח אפרים סידון, המארחים הקריאו עמוד אחד מספרו בו מדובר על אופיו של המלך "יעני" בסיפור, אשר אהב את נתיניו הטומנים את ראשם בחול ולא מטילים ספקות בשלטונו. לאחר מכן, התחילו לשאול שאלות על המסרים הפוליטיים הסמויים העלולים להופיע בספר, כי האם המלך "יעני" הוא בעצם ראש הממשלה, נתניהו?<ref name=":0" />

לשאלות אלו, אפרים סידון ענה כי בספרו מדובר על תופעה ולא על מישהו מסוים, כלומר, הטענה יכולה להיות נגד טרמפ או נגד ממשל של מקום אחר בעולם, מתוך דבריו של אפרים, הוא לא מתעסק בפרטים הקטנים. אחד המארחים טען כי העם לא בדיוק טומן את ראשו בחול כיוון שהאנשים אכן בודקים ושואלים שאלות- דואגים. כנגד, אפרים ענה כי העם לא שואל ולא מתעניין, בדיוק כמו היענים שבספרו, אולי רק למעטים מהם אכפת. בנוסף, הוא אמר כי כשרק לבן אדם אחד לא אכפת, זה כלום, אבל ברגע שזו מדינה שלמה שלא מתעניינת ולא מתחשבת, זוהי בעיה רצינית. 

משהו נוסף העולה בראיון עם סידון, הוא שלקראת סוף הסיפור החול נעלם והיענים צריכים להסתכל למציאות בעיניים, ונגרמת לקטסטרופה, כלומר, לטענת המארח התופעה שעליה מדבר סידון בספרו, מתבטאת גם בעולמנו.<ref name=":1" />

== הערות שוליים ==

קטגוריה:ספרי ילדים ונוער בעברית
קטגוריה:ספרי 2018
המטרייה הגדולה של אבא

הַמִּטְרִיָּה הַגְּדוֹלָה שֶׁל אַבָּא הוא ספר ילדים מאת הסופר והמשורר לוין קיפניס. הספר יצא לאור לראשונה ב-1964 בהוצאת ש. זימזון ועוטר באיוריה של איזה הרשקוביץ.<ref></ref> מאז, זכה למספר מהדורות מחודשות: ב-2005 יצא לאור בהוצאת ספר לכל, עם איוריה של פזית מלר-דושי,<ref></ref> וב-2017 בהוצאת קלסיקלטת עם איוריה של רחל סטולרו-מאיר.<ref></ref>

== תקציר העלילה ==
גיבור הספר "המטרייה הגדולה של אבא" הוא טל. גם כשבחוץ יורד גשם ואמא של טל אומרת שהיום לא הולכים לגן אלא נשארים בבית, דבר זה לא יעצור את "טל שקוראים לו טלטל". הוא לוקח את המטרייה הגדולה של אבא ויוצא אל הגן. בדרך הוא פוגש את חבריו ואוסף אותם תחת המטרייה הגדולה בדרך אל הגן וכשהשמש יוצאת כולם שמחים רוקדים ושרים.<ref name=":0"></ref>

== דמויות ==
* טל: גיבור הספר. גם כאשר יורד בחוץ גשם זלעפות הוא לוקח את המטרייה הגדולה של אביו ויוצא אל הגן ובדרכו אוסף את חבריו האחרים אשר מפחדים מן הגשם.
* אילנה, יוספה, בתיה, דרור, אפרים, חתלתול וכלבלב: דמויות משניות, חבריו של טל שמצטרפים למסעו מתחת למטרייה בדרך אל הגן. הכלבלב והחתלתול רטובים ומסכנים וטל וחבריו לוקחים אותם ביחד איתם מתחת למטרייה.<ref name=":2"></ref><ref name=":1"></ref>

== קהל יעד ==
לטענת ליאת רותם-מלמד הגיל המומלץ לקריאת הספר הוא שנה עד שלוש<ref name=":0" />. על פי האתר KidsBest, הגיל המומלץ לקריאה הוא 2–5 שנים.<ref name=":1" />

כך גם רבקה קופר אומרת, הספר עונה על צורכי התוכן של הילדים בגיל הרך, וכך הילד גם נהנה מהמשחק ובנוסף על כך מקבל ערכים מהעלילה.<ref name=":3"></ref>

== ביקורת ספרותית ==
ע"פ יעל לביא פיטרו, הספר המספר על טל שאוסף בדרכו לגן את חבריו תחת מטרייה גדולה על מנת שלא יירטבו, הסיפור כתוב בחרוזים שילדים אוהבים, הסיפור קליל קלאסי ואהוב, מסכימה ואומרת מעין פלד זנו שהספר כתוב בחריזה משעשעת עבור הילדים. בנוסף הספר מספר סיפור על חברות, פתרון בעיות ושונות בין הילדים, שעל אף שונותם הנמצאים כולם תחת אותה מטרייה. הספר מלווה באיורים המתאימים לגיל הרך ובעל מקצב וחזרתיות המעודדים את השתתפות הילדים.<ref name=":1" />

מוסיפה רבקה קופר שהטקסט כתוב בשפה ברורה, עם חריזה פשוטה ועלילה צוברת המאפשרת לילד לנבא את סיום המשפט או המילה וכך מתחזקת אצלו תחושת השליטה בתוכן ומגבירה את הנאתו מהסיפור.<ref name=":3" />

== מסר הסיפור ==
בסיפור, על אף שהיה יום גשום ומפחיד, טל התעקש לצאת אל הגן, לקח את המטרייה הגדולה של אביו ויצא לדרכו. בדרך הוא אסף גם את חבריו כדי שגם הם לא יפחדו. אסף כל אחד שהיה צריך לא משנה כמה שונה ממנו הוא היה. מכאן שלא משנה עד כמה אנשים שונים, בסופו של דבר כולם הלכו מתחת למטרייה ביחד, והגיעו אל הגן כשהם מונעים לעבר אותה מטרה משותפת.<ref name=":2" />

בכל פעם שטל וחבריו עצרו ליד חבר אחר הם ישר קראו לו ללא היסוס להצטרף בדרכם לגן ולא לפחד מהגשם. ספר זה מראה על חברות, עקשנות ועזרה לאחר.<ref name=":1" />

== הערות שוליים ==

קטגוריה:ספרי ילדים ונוער בעברית
קטגוריה:ספרי 2008
גראיוקלי

הגראיוקלי (בלטינית: Graioceli) היו שבט גאלי קטן ששכן בעמק מוריאן , באזור המודרני של סבואה, בתקופת הברזל.

== שם ==
הם מוזכרים בשמות Graioceli (וגם בגרסאות graiocaeli, gaioceli ) על ידי יוליוס קיסר (אמצע המאה הראשונה לפני הספירה).<ref>Caesar. Commentarii de Bello Gallico, 1:10:4.</ref><ref name="Falileyev">, s.v. Graioceli.</ref> האטימולוגיה של השם האתני Graioceli נותרה לא ברורה. הוא מכיל אולי שם אלוהי Graios (נמצא ב־Herculi/Herculei Graio) המחובר לשורש הגאלי ocel, שפירושו "פסגה, שיא, צוק". אותו שורש קיים גם בשם האלפים גראיה. .

== גאוגרפיה ==
הגראיוקלי שכנו בעמק מוריאן, סביב העיירות המודרניות סן-ז'אן-דה-מוריין וסן-ז'אן-ד'ארב . הטריטוריה שלהם הייתה ממוקמת דרום מזרחית לאלוברוגים, דרומית לקאוטרונס, צפונית לאוקני, ומערבית למדולי.<ref>, Map 17: Lugdunum.</ref>

== היסטוריה ==
באמצע המאה הראשונה לפני הספירה, הגראיוקלי מוזכרים על ידי יוליוס קיסר כשבט עוין לרומא. במה שנראה כהתקפה מרוכזת, הם ניסו למנוע את מעברו דרך הדוראנס העליון (זהו נהר מרכזי בדרום מזרח צרפת) יחד עם הקאוטרונס והקטוריגס בשנת 58 לפני הספירה. 

=== מקורות ראשוניים ===
<div class="mw-content-ltr">
*
</div>
=== ביבליוגרפיה ===

<div class="mw-content-ltr">
*
*
*
*
*
*
*
</div>

== ראו גם ==
* קטוריגס
* מדולי
== הערות שוליים ==

קטגוריה:גאלים
קטגוריה:עמים קדומים
קטגוריה:שבטים גאלים
חדר הפלאות של סבתא מאשה

חדר הפלאות של סבתא מאשה הוא ספר ילדים מאת הסופרת איריס ארגמן, נערך על ידי נועה סמלסון ואויר בידי יעל אלברט. הספר פורסם בשנת 2020 בהוצאת המרכז להנחלת היידיש ותרבותה ומכללת לוינסקי לחינוך<ref name=":0"></ref>. הספר זכה בפרס סאסא סטון לספרות ילדים<ref name=":1"></ref>.

== תקציר העלילה ==
העלילה עוסקת בילדה בשם יעלי שמגיעה לבקר את סבתה, מאשה. בבית הסבתא היא מגלה חדר מסתורי מלא בחפצים עתיקים ובסיפורים מרתקים. כל חפץ בחדר טומן בחובו סיפור מהעבר, אשר סבתא מאשה מספרת לנכדתה ברגש ובכישרון. דרך הסיפורים, הנכדה לומדת על העבר של משפחתה ועל חשיבות השמירה על הזיכרונות ועל המסורת המשפחתית.

== דמויות ==
הספר מתמקד בשתי דמויות עיקריות, יעלי וסבתה מאשה. סבתא מאשה ברוב זמנה עסוקה בכתיבה, ומספרת לנכדתה על העבר המשפחתי דרך סיפורים וחפצים. מעשים אלו מעידים על חוכמתה. 

יעלי, נכדתה של סבתא מאשה, נמשכת אל השפה המסתורית של סבתה ומנסה להבין מאיפה מגיעות המילים לשיריה ולמה היא לא כותבת בעברית. דמותה של יעלי מתאפיינת בסקרנותה ובקשר החזק עם סבתה<ref name=":2"></ref>.

== רקע לכתיבת הסיפור ==
איריס ארגמן חיפשה סיפור אישי שבאמצעותו תוכל לספר את סיפורה של התרבות היידית ההולכת ונעלמת, ומצאה אותו כשנתקלה במקרה בנכדתה של המשוררת מאשה שטוקר־פאיוק, ילידת 1913, שחייתה וכתבה בארץ בעשרים השנים האחרונות לחייה שירים וסיפורים על המדינה, על חגים ומועדים ועל מלחמת העולם השנייה. כתיבתה אודות השואה נעשתה ללא מורא ובגובה העיניים, והיא לא חששה לספר את המאורעות ולהביאם לילדים בארץ ישראל. מאשה יצרה תרבות, אך נשכחה לגמרי. דמותה הייתה ההשראה, אבל הסיפור כולו בדיוני<ref name=":0" /><ref name=":1" />.

== על הסופרת ==
איריס ארגמן נולדה ב־1967 וגדלה בעיר אשדוד. היא סופרת ילדים ישראלית, מורה, מנחת סדנאות, אוצרת אמנות ובעלת תואר ראשון בספרות השוואתית וחינוך מהאוניברסיטה העברית ותואר שני בספרות השוואתית מאוניברסיטת תל אביב ותעודת אוצר ממכללת סמינר הקיבוצים. איריס מרצה ומנחה מועדוני קוראים וסדנאות כתיבה לילדים. אחד מספריה זכה בפרס יד־ושם לשנת 2016 ובפרס ג׳יובני ארפינו האיטלקי לספרות ילדים בשנת 2017 <ref></ref>.

== מסרים ==
הספר "חדר הפלאות של סבתא מאשה" מציע לקוראים הצעירים הזדמנות לחשוב על חשיבות המשפחה והמסורת, ועל הדרך שבה זיכרונות משפחתיים יכולים לעבור מדור לדור. דרך הסיפורים של סבתא מאשה, הקוראים לומדים להעריך את העבר ואת התרבות המשפחתית שלהם. הספר יכול לשמש כנקודת פתיחה לשיחות בין ילדים להוריהם וסביהם על עברם המשפחתי ועל הסיפורים החשובים שמעצבים את זהותם<ref name=":1" /><ref name=":2" />.

== הערות שוליים ==

קטגוריה:ספרי ילדים ונוער בעברית
קטגוריה:ספרי 2020
הדובי של פרד

הדובי של פרד הוא ספר ילדים מאת איריס ארגמן ואויר על ידי אבי עופר. הספר יצא לאור על ידי הקיבוץ המאוחד ב-2016. הספר מומלץ לילדים בגילי 8-6.<ref name=":02"></ref><ref></ref><ref name=":12"></ref><ref></ref><ref name=":22"></ref>

== תקציר העלילה ==
הספר מציג את סיפורו של אלפרד (פרד) לסינג, סיפור על ילדות בצל מלחמת העולם השנייה, המספר על תקווה ואהבה ועל בדידות וחברות אמיצה. ייחודיותו של הספר היא שהוא מספור מנקודת מבט מיוחדת, מפיו של הדובי של פרד. נקודת התצפית של הדובי מאפשרת מסירה עדינה ומסוננת של המאורעות. הדובי מקשיב לשיחות המתנהלות מסביבו, ומבין עוד פחות מפרד על מה מתנהלות השיחות. הוא צופה בכוכב הצהוב שנתפר על מעילו של פרד ושבהמשך נתלש ממנו. פרד לוקח את הדובי, חפץ המעבר שלו, לכל מקום. הדובי שומר ומגן עליו, מקשיב לרחשי לבו והופך לשותף פעיל בכל החוויות שהוא עובר.<ref name=":02" /><ref name=":32"></ref><ref name=":12" /><ref></ref>

== מוסר השכל ==
המסר העיקרי בסיפור הוא שאהבתו של פרד לדובי סייעה לו לשרוד את המלחמה הן במישור הפיזי והן במישור הנפשי. מסר נוסף שהסיפור מעביר הוא שנאמנות, דאגה הדדית ואהבה, הן הסוף הטוב של התקופה הרעה.<ref name=":12" />

== על הסופרת ==
איריס ארגמן, סופרת ילדים, נולדה בשנת 1967, גדלה בעיר אשדוד וכיום מתגוררת ברמת גן. מלבד היותה סופרת ילדים היא יוצרת תוכן למוזיאונים, מנחת סדנאות כתיבה לילדים ומנחת מועדוני קריאה למבוגרים. ארגמן פרסמה תשעה ספרים לילדים.<ref name=":42"></ref><ref name=":22" />

== הרקע לכתיבת הסיפור ==
ארגמן מספרת שנשבתה בקסמי הדובי הקטן שהגיע לארץ בארגז גדול בכתבה בעיתון 'גלריה'. מאותו רגע, היא מעידה, הסיפור אחז בה ולא הרפה, כך שלא הצליחה להניח אותו בצד. ההחלטה לכתוב את הסיפור, בוצעה באופן רגשי. סופרת לפני הכול, ארגמן הילדים פנתה אל פרד לסינג, הילד שעליו מבוסס הסיפור, כדי לקבל את אישורו.<ref name=":42" />

== פרסים ועיבודים ==
הספר זכה בפרס "יד ושם" ב־2016 ובפרס ספרותי באיטליה בשנת 2017, ובשנת 2019 הועמד לפרס "יאנוש קורצ'אק" בצרפת.

הספר תורגם לשפות איטלקית, צרפתית, ספרדית, אנגלית ורוסית.<ref name=":32" /><ref name=":22" />

== ביקורות ==
הסיפור ממחיש לקוראיו שיצירת אמנות גדולה נבנית מכאב, אולם בכוחה למלא את הקורא באושר ובתקווה. לטענת הקוראים, אין ספק, כי הדובי של פרד עתיד לזכות במקום של כבוד על מדף הספרים של ילדי ישראל. מומלץ למורות בכיתות א'-ג' במסגרת פעילויות הוראת השואה.<ref name=":12" />

== הערות שוליים ==

קטגוריה:ספרי 2016
קטגוריה:ספרי ילדים ונוער בעברית
סבא בישל מרק

סבא בישל מרק הוא סיפור ילדים שנכתב על ידי נירה הראל ואויר בידי עופרה עמית. הספר יצא לאור בשנת 2007, בהוצאת הקיבוץ המאוחד. בסיפור מועברים מסרים על נתינה המותאמים לגיל הרך. הספר זכה בפרס "ספרות שווה" לשנת 2023.<ref name=":2" />

== תקציר העלילה ==
העלילה מתמקדת בסבא שחי לבדו, שנהג להאזין לרדיו ולקרוא עיתונים. על מנת להפיג את בדידותו, הסבא החליט לבשל מרק כדי לחמם את ליבו ואת בטנו. לאט לאט הבית התמלא באורחים שהגיעו לאכול מן המרק של סבא.<ref name=":2"></ref><ref name=":0"></ref><ref name=":1"></ref><ref name=":3"></ref>

== דמויות ==
הדמות הראשית הנמצאת במרכז העלילה היא הסבא. הוא מתואר כדמות גברית, מטפלת, נדיבה, חמה וחומלת. הוא מחפש אהבה וחמלה כדי שלא יישאר לבד ובודד.<ref name=":2" />

== מניע עלילתי ==
ניתן להבין לפי הכותרת שהספר שולח דרישת שלום. דרישת השלום הזאת חיונית מכיוון שהיא בונה לקורא מערכת ציפיות, מפתיעה ומעשירה את הטקסט. בנוסף היא מקבלת השראה מהילדים שסובבים אותה ומילדיה הפרטיים.<ref name=":3" /><ref name=":4"></ref>

== איורים ==
הצבעוניות המאפיינת את איוריה של עפרה עמית דוחקים מהם את הבדידות ואת העצב, ומשרים על היושבים סביב השולחן ועל הקוראים רוח של חִיוּת ועליצות.<ref name=":1" />

== מסרים ==
הסיפור מעביר מסרים רבים. הסבא הוא אדם בעל נתינה, אופטימיות ואכפתיות רבה. ניתן לראות זאת בהכנסת האורחים שמגיעה מהתורה כאשר הוא הכניס כל אורח שבא והנתינה עשתה לו שמח בלב, כך שמי שנותן מרוויח גם. בנוסף הספר מעורר ילדים רבים לאכול מאכלים שונים שאינם מכירים.<ref name=":0" /><ref name=":1" /><ref name=":4" /><ref></ref>

== ביקורות ==
קוראי הספר טוענים כי הסיפור מעורר עצב מכיוון שהוא מדבר על זקנה ובדידות, אך מהר מאוד מתמלא בתקווה ובאחווה, הוא מלמד על נתינה והאושר ממנה. הספר מתואר על ידי הקוראים כחמוד ושובה לב. כתוב בשפה קלה ומובנת, המלווה באיורים נעימים, עם מסר יפה וחזק שהקוראים אהבו מאוד. הספר מומלץ לגילי 3+ מאת הקוראים, והכותבת ציינה כי הסיפור מיועד לילדים ומכוון אף להורים. <ref></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרי 2007
אגדת אסטריד

אגדת אסטריד הוא ספר לילדים ומבוגרים שנכתב על ידי הסופרת שהם סמיט ומלווה באיורים מאת סשה נאומוב.<ref name=":0"></ref> הספר פורסם בהוצאת צלטנר בשנת 2015.<ref></ref>

== תקציר העלילה ==
"אגדת אסטריד" הוא ספר ביוגרפי שנכתב על ידי, שהם סמיט, הספר מספר את סיפור חייה של הסופרת השוודית, אסטריד לינדגרן.<ref></ref> בספר מסופר על חייה של לינדגרן והוא מתאר את ההשפעה של חייה על יצירותיה הספרותיות. הספר כתוב בסגנון כתיבה מיוחד המשלב עובדות ביוגרפיות יחד עם פרשנות אישית ורגשית של הסופרת.<ref name=":0" />

== דמויות ==
הדמויות בסיפור הן אינן דמויות מפורשות, כל הדמויות בסיפור מבוססות על הספרים של הסופרת השוודית "לינדגרן" שעליה מסופר הספר, כל אחד מאופיין של דמויות הסיפור מבוסס על כל אחד מן הספרים שלה.<ref></ref>

== מסרים ==
* שבירת מוסכמות חברתית: הספר מתאר את חייה של אסטריד לינדגרן כאישה צעירה ששברה מוסכמות חברתיות רבות, כמו הולדת ילד מחוץ לנישואים והתגברות על מכשולים אישיים כדי להיות סופרת מצליחה.
* העוצמה של דמיון ויצירתיות: סיפור חייה של לינדגרן מדגים את הכוח של דמיון ויצירתיות, כפי שנראה ביצירותיה המפורסמות כמו "בילבי" ודמויות אחרות.
* אומץ ונחישות: הספר מדגיש את האומץ והנחישות של לינדגרן בניהול חייה ובקריירה הספרותית שלה, תוך שהיא מתמודדת עם ביקורות ומכשולים שונים.
* אהבה לספרות ולכתיבה: שהם סמיט מביאה לידי ביטוי את האהבה הגדולה שלה ושל לינדגרן לספרות ולכתיבה, דרך תיאור הסיפורים והדמויות שיצרה לינדגרן.
* חשיבות החופש והעצמאות: הדמויות של לינדגרן, כמו בילבי, מדגישות את החשיבות של חופש אישי ועצמאות, נושאים שחזרו שוב ושוב ביצירותיה.<ref></ref>

== ביקורת ==
הביקורות על הספר "אגדת אסטריד" הן ברובן חיוביות, בחלקן, אומרים הקוראים כי הם אהבו בסיפור את האנרגיה החיובית של בילבי.<ref></ref> הקוראים אומרים שהספר מאוד מפורט והומוריסטי ושווה קריאה גם לילדים וגם למבוגרים, הספר כתוב בצורה של עובדות פשוטות ו"עגולות" המתחשב בגיל הקוראים ובקושי של ילדים להבנת הזמן החולף.<ref></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרי 2015
מחשבה ממתינה

מחשבה ממתינה הוא ספר ילדים שנכתב על ידי אשכול נבו ואויר על ידי דייוויד הול. הספר יצא לאור בשנת 2022 על ידי כנרת זמורה-ביתן דביר.

== תקציר העלילה ==
עלילת הספר עוקבת אחרי נמרוד, ילד המשתוקק לספר לאימו מחשבה חשובה, אך כיוון שהיא משוחחת בטלפון, היא מבקשת ממנו לשמור את המחשבה בשבילה. נמרוד, אשר אינו יודע כיצד שומרים מחשבה, מחפש לה מקום בחדרו. לאחר ניסיונות רבים הוא מחליט לשמור אותה בקופסת נעליים מרופדת בצמר גפן, אך מתברר שלמחשבה יש רצונות משלה.<ref name=":0"></ref><ref name=":1"></ref><ref name=":2"></ref><ref name=":3"></ref><ref name=":4"></ref><ref name=":5"></ref><ref name=":6"></ref><ref name=":7"></ref>

== אמצעים רטוריים ==
בסיפור יש שימוש רב באמצעים רטוריים שונים, לדוגמה, "האנשה": המחשבה מקבלת "האנשה" כי יש לה רצונות, צריך להאכיל אותה (במילים) ולשעשע אותה כי משעמם לה לבד לכן נמרוד מוסיף מחשבות שיארחו לה חברה בבית ומחוץ לו. דוגמה נוספת היא שימוש במטפורות: נמרוד מאכיל את המחשבה מילים מעיתון ומהמקראה, הוא שואל האם המחשבה שבעה, היא עונה לו שהיא שבעה אך אינה "שביעת רצון", ובזמן שהוא מוציא את מחשבותיו מהקופסה לגינה, נאמר ש"מחשבה רדפה אחרי מחשבה", כלומר ישנו גם משחק מילים שיכול להיות תרתי משמע-מחשבה רדפה אחרי מחשבה כמו במשחק תופסת ומחשבה רדפה אחרי מחשבה כתיאור של מחשבות רבות הבאות זו אחר זו.<ref name=":2" />

== דמויות ==
בספר מוצגות ארבע דמויות. הדמות הראשית, היא גיבור הסיפור: נמרוד. אליו מצטרפות דמויות משנה: אחיו עילי, אמא שלהם ומחשבותיו של נמרוד שמלוות אותו לאורך הסיפור.<ref name=":0" /><ref name=":1" /><ref name=":2" /><ref name=":3" /><ref name=":4" /><ref name=":5" /><ref name=":6" /><ref name=":7" />

== מסרים ==
הספר מיועד להורים ולילדים כאחד ומלמד את שני הצדדים על הקשבה, על המתנה, על סבלנות, ועל דחיית סיפוקים. המסר שהספר משאיר להורים הוא: שמותר להיות עסוקים בענייני עבודה או עסוקים בדברים אחרים כאשר נמצאים בבית ואז להתפנות לבקשות הילדים או לצרכיהם. הילדים צריכים ללמוד להמתין כאשר ההורים עסוקים ואז לפנות אליהם. אך חשוב מאוד, להקדיש לילדים זמן, להקשיב להם היטב ולהפנות את תשומת הלב המלאה לילדים בזמן המשותף.<ref name=":0" /><ref name=":1" /><ref name=":2" />

== ביקורות ==
הספר זכה לביקורות ולשבחים רבים, על האופן שבו קל להזדהות עם הסיפור הנפוץ של אמא העסוקה בעבודה בזמן שהיא בבית ועם ילדים קטנים. בנוסף, קל להבין את נמרוד הזקוק לתשומת לב אימו בזמן שהיא עסוקה.

מאירה ברנע-גולדברג מבקרת את הספר ואומרת כי הוא מעביר מסר לילדים על סבלנות על ודחיית סיפוקים, ובמקביל משלב מסרים להורים: כי כדאי להיות עסוקים, אך כשמתפנים לילדים צריך להפנות להם את תשומת הלב המלאה.<ref name=":0" /><ref name=":1" /><ref name=":2" />

לצידן של הביקורות החיוביות, ישנה הביקורת של עופרה רודנר הטוענת כי הספר אינו חדשני, הביקורת מכלילה את הספר ב"מיינסטרים החיוור של ספרות הילדים", טענה שהמסרים קלים לעיכול, השפה נמוכה, איורים דלים ותיאורים "זומביים, ריקים וחסרי חיים".<ref name=":3" />

== הערות שוליים ==

קטגוריה:ספרי ילדים ונוער בעברית
קטגוריה:ספרי 2022
איך מוצאים את החברה הכי טובה

איך מוצאים את החברה הכי טובה? (באנגלית: How to Spot a Best Friend) הוא ספר ילדים מאת בי בירדסונג (Bea Birdsong) המיועד לגילאי 3-7. 

הספר מלווה באיורים של לוסי פלמינג ומטרתו ללמד ילדים קטנים על חשיבות החברות, האדיבות והדדיות. 

== רקע ==
בי בירדסונג, מחברת הספר, היא מורה לשעבר המאמינה בכוחם של ספרים לחנך ילדים ולעודד אותם. הספר נכתב מתוך רצון להעניק לילדים כלים חברתיים וללמד אותם על החשיבות של חברות אמת.<ref name=":3"></ref> 

הספר יצא לאור באנגלית בהוצאת Rodale Kids בשנת 2021 ופורסם בעברית בשנת 2022 בהוצאת "תכלת". הוא תורגם מאנגלית על ידי דנה טל.

הספר הגיע למקום השני ברשימת הספרים האהובים ביותר על תלמידי ישראל בקטגוריית הספרים האהובים ביותר על תלמידי הגנים הבוגרים (5-6).

== על הספר ==

=== תקציר העלילה  ===
הספר נפתח עם הכרזתה של ילדה קטנה בדרכה ליום הראשון בגן חובה: "היום אמצא את החברה הכי טובה שלי". אמה של הילדה משיבה לה בזהירות שהדבר עשוי לקחת זמן, אך הילדה בטוחה שהיא תצליח לזהות את החברה הכי טובה מיד. בהמשך, מתפתחת שיחה מעניינת בין הבת לאם על היכרויות חדשות ועל חברות אמת. הספר מציג סימנים המוכיחים לקוראים שהילדה מצאה את החברה הכי טובה שלה, כמו: כאשר חברה יושבת לידה בשעת סיפור, נותנת לה יד בחלקים המפחידים, מתחשבת בה, עוזרת לה ומגלה אמון ביכולותיה.<ref name=":0"></ref>

=== איורים  ===
הספר מלווה באיורים צבעוניים המציגים מגוון של ילדים, עם משקפיים, בכיסא גלגלים ובצבעי עור שונים. הם תורמים להעברת המסרים של הכללה ושוויון.<ref></ref>

=== מסרים וערכים  ===
בלב הסיפור עומדים הערכים של אדיבות והדדיות. המסר המרכזי של הספר הוא שלהיות החברה הטובה ביותר חשוב לא פחות מאשר למצוא את החברה הטובה. הספר מזמין ילדים ומבוגרים כאחד לדו-שיח על משמעות החברות ועל הדרכים להיות חברים טובים יותר זה של זה.<ref name=":2"></ref> 

== ביקורות  ==
על הספר נכתב כי הוא מלא בקסם ומשדר אופטימיות, הוא מעודד ילדים קטנים למצוא חברויות חדשות ולהיות החברים הטובים ביותר זה של זה. הספר משלב עלילה מרתקת עם מסר חשוב וערכי - כדי למצוא את החברה הכי טובה, חשוב גם להיות החברה הכי טובה.<ref name=":3" /> הספר מומלץ לילדים קטנים שמתחילים גן חדש וגם לילדים גדולים יותר. הוא מעודד אותם ומעניק להם ביטחון<ref name=":0" /> לקראת מפגשים חברתיים וביצירת חברויות חדשות.<ref name=":2" /> המבקרים מציינים שהספר מסביר בצורה בהירה איך מבדילים בין חברה רגילה לחברה הכי טובה, ומעודד את הילדים להיות חב-רותיים ופתוחים.<ref name=":3" /> 

== הערות שוליים ==

קטגוריה:ספרי ילדים ונוער בעברית
קטגוריה:ספרי 2022
וניל על המצח ותות על האף

וניל על המצח ותות על האף הוא ספר ילדים מאת הסופר מאיר שלו, שפורסם בהוצאת עם עובד בשנת 2013. הספר אויר על ידי אביאל בסיל ונערך בידי דלית לב. הספר מומלץ לגילי 3–8.

== תקציר העלילה ==
הספר מתאר את הקשר בין סבא לנכדתו הדס. ערב אחד סבא של הדס הגיע לבקר והביא עימו מתנות, ספר חדש וגלידה בגביע. הסבא רצה לבלות את הערב עם נכדתו האהובה, אך כאשר אימה ביקשה ממנה לבצע את מטלות הערב, העניינים החלו להשתבש. הסבא ליווה אותה בביצוע מטלותיה, אך התנהגותו הילדותית בלבלה אותה והקשתה עליה לבצע את המטלות. 

== דמויות ==
שתי הדמויות המרכזיות הן הדס וסבה. הסב
א
 אוהב לבלות עם נכדתו, לשחק איתה ולהצחיק אותה. הנכדה הדס אוהבת לקרוא ספרים, לאכול גלידות ולשחק בבובות. אימה של הדס דואגת שתבצע את כל מטלות הערב שלה.

== מסרים ==
הספר מתמקד בקשר האוהב בין סבא לנכדה, ובתהליכים שעוברים על מבוגרים ועל ילדים. מצד אחד, הספר מדבר על הילד שמסתתר בכל אחד מהמבוגרים. מאיר שלו מצליח לגעת בנקודות רגישות מאוד, כמו המרחק בין הילדות לזקנה והרצון של אנשי הגיל השלישי לחוות חוויות ילדותיות מחדש. ניתן להבחין בכך בדמותו של הסבא, הוא מתנהג בשובבות, אינו אחראי ואינו עומד בהבטחותיו, התנהגות שאינה מצופה מאדם מבוגר אלא מילד. בדרך זו הספר מעביר בצורה משעשעת את הקושי שבהזדקנות. מצד שני, הספר מלמד את הילדים להתייחס בהומור למצבים שבהם הם נאלצים לוותר או להתחלק, אפילו כאשר מדובר במשהו שחשוב להם במיוחד. זהו ספר שמאפשר לשבור את הכללים ולגלות שלפעמים ניתן להפר הבטחות מבלי שהפרתן תהווה את סוף העולם.<ref></ref><ref name=":0"></ref><ref name=":1"></ref>

== ביקורות ==
הביקורות על הספר חיוביות ברובן, הוא נתפס כיצירה המלאה בהומור ובשובבות. אף על פי שהדס היא הגיבורה הראשית, דמותו השובבה והחיננית של הסבא גונבת את ההצגה. מדובר בספר משעשע ומלא בחן, שמצליח להעביר מסר חינוכי בדרכים מפתיעות ומלבבות. שם הספר קליל ומעלה חיוך, יש בו חריזה נעימה לקריאה שמושכת את תשומת לב הקוראים ומסקרנת אותם. עם זאת, יש בספר משפטים רבים ללא חריזה שנדמה שעוצרים את רצף העלילה והסיפור.

האיורים בספר עדינים מאוד, בגווני תות וגלידה על רקע לבן. הצבע הלבן אומנם משדר עדינות, אך עלול לגרום לריחוק מצד הקורא. מצד שני, איורי הפנים נפלאים ומשקפים על מצבה של הדמות לאורך העלילה, לדוגמה כאשר סבא עונה להדס: "כן כן, אל תדאגי", במבט שובב ולא אמיתי. 

מדובר בספר ילדים המספר על המרחק ועל הקירוב בין הילדות לזקנה, והמלמד להתייחס בהומור למצבים שונים בילדות.<ref name=":0" /><ref name=":1" />

== הערות שוליים ==

קטגוריה:ספרי ילדים ונוער בעברית
קטגוריה:ספרי 2013
הג'לונים

הג'לונים (באנגלית: Jellabies) היא סדרת טלוויזיה מונפשת אוסטרלית. הסדרה שודרה באוסטרליה ב-ABC Kids בשנת 1998 ובישראל בשנת 2004 בטלוויזיה החינוכית הישראלית (כשקראו לתוכנית "גלבים") בערוץ הופ! ובערוץ לולי. הסדרה בת 10 עונות ו-91 פרקים באורך 8 דקות.

שיר הפתיחה בדיבוב העברי בוצע על ידי ענת שאבי.

== עלילה ==
העלילה עוקבת אחר דובים דמוי ג'לי המכונים "הג'לונים" (בעבר הגלבים) הגרים בקשת בענן.

== דמויות ==
* ענבר (Amber): דובה כתומה דמוית ג'לי, חובשת ברדס צהוב ונועלת נעליים מג'נטות.
* דני (Denny): דוב כחול דמוי ג'לי, לבוש בברדס, מעיל ונעליים ירוקים.
* קופצני (Bouncey): דוב צהוב דמוי ג'לי, נועל נעליים סגולות ובעל שלט סגול.
* טופי (Strum): דובה ורודה דמוית ג'לי, עונדת צמיד כחול ובאמצע שלו פרח צהוב ונועלת נעליים צהובות.

ישנם עוד דמויות בתוכנית כמו דאפי הדרקון ופרוט ופלפל הדובים.

== מדבבים ==
הדיבוב העברי הופק על ידי ענבר שטגר עזרא ובוים על ידי ענת שאבי.
{| class="wikitable"
!שם הדמות
!מדבב\ת בעברית
|-
|מספר
|אשר סיון
|}

== קישורים חיצוניים ==

* 

קטגוריה:סדרות טלוויזיה לילדים
קטגוריה:סדרות ערוץ הופ!
קטגוריה:ערוץ לולי: סדרות
קטגוריה:סדרות הנפשה אוסטרליות
קטגוריה:סדרות טלוויזיה אוסטרליות לילדים
קטגוריה:הטלוויזיה החינוכית הישראלית - תוכניות רכש
לציונה יש כנף אחת

לציונה יש כנף אחת הוא ספר הילדים הראשון של היוצר נועם חורב. הספר, המלווה באיורים של ריקי מוספי, הפך לרב-מכר ובשנת 2017 אף יצא במהדורת זהב ואומץ על ידי מוסדות חינוך וארגונים.<ref></ref><ref name=":2"></ref> הספר זכה לביקורות חיוביות והפך להצגת ילדים של תיאטרון "הקיבוץ<nowiki></nowiki>.<ref name=":0"></ref> בשנת 2020 הספר יצא במהדורה מיוחדת, לאחר שנרכשו ממנו 40,000 עותקים.<ref></ref>

== תקציר העלילה ==
ציונה היא ציפור שנולדה עם כנף אחת בלבד, ולכן אינה יכולה לעוף. כאשר מגיע החורף הקר, חברותיה של ציונה נודדות לארץ חמה, אך היא אינה יכולה לעוף ולנדוד איתן. עקב כך, ציונה נשארת לבדה בעמק ונאלצת להמתין ששאר הציפורים יחזרו.<ref name=":0" /> בזמן שציונה מחכה, היא יוצאת למסע צבעוני, שבמהלכו היא פוגשת חברים חדשים ובלתי נשכחים: אופניים כחולים עם גלגל אחד, ציפורים נודדות, סיר מבולבל ללא מכסה, שעון ללא מחוגים, גיטרה סגולה ללא מיתרים וקשת גדולה ללא צבעים.<ref name=":1"></ref>

== מסרים חינוכיים ==
<nowiki></nowiki>לציונה יש כנף אחת" הוא ספר ילדים העוסק בניצחון עצמי על מגבלה פיזית ונפשית.<ref></ref> עולים ממנו מסרים חינוכיים שונים, בנושאים הנוגעים לכוחם הרב של הרצון, האמונה והחברות.<ref></ref> כל מפגש בסיפור מלמד את ציונה מסר חדש, ובסוף המסע היא מגלה את הקסם הטמון בייחודיות ובשוני של כל אחד ואחת בחברה, ולומדת לאהוב ולקבל את עצמה כמו שהיא.<ref name=":0" /> ציונה מבינה שהיא מושלמת כפי שהיא, ושהיא יכולה להיות מאושרת גם עם כנף אחת, אפילו אם היא קצת שונה מחברותיה.<ref></ref>

== רקע לכתיבת הספר ==
הספר מבוסס על סיפור לידתו של נועם חורב, שנולד עם יד משותקת. לאחר שיקום אינטנסיבי, הוא הוגדר כנס רפואי, וכיום כותב ויוצר ביד זו.<ref name=":0" /><ref name=":1" />

== הישגים ועיבודים ==
ספרו הראשון של נעם הפך לרב-מכר, אומץ על ידי מוסדות חינוך, ונכתבו בהשראתו מערכי שיעור שזכו לתמיכת משרד החינוך.<ref name=":2" /> הספר קיבל את המלצת נשיא המדינה לאותה שנה, ראובן רובי ריבלין, ועובד להצגת ילדים מצליחה של תיאטרון "הקיבוץ".<ref name=":0" /><ref></ref> ההצגה אף זכתה להכרה של משרד החינוך כחלק מ"סל חינוך ארצי".<ref></ref>

== ביקורת על הספר ==
ביקורות שנכתבו על הספר משבחות אותו על העיסוק בקבלת השונות ובקבלת האחר. הספר זכה בתו "ספרות שווה".<ref></ref>

== קישורים חיצוניים ==
* [https://fliphtml5.com/detgw/smqn/basic הפנייה לספר]
* [https://www.youtube.com/watch?v=bbOLbiulJ90&t=1s הקראת הספר בקול]

== הערות שוליים ==

קטגוריה:ספרי ילדים ונוער בעברית
קטגוריה:ספרי 2017
המפלצות של נועם

המפלצות של נועם הוא ספר ילדים מאת סופר ומאייר הילדים רמי טל. הספר פורסם בהוצאת טל מאי בשנת 2021. הספר זכה בפרס "סאסא סטון" לספרות ילדים לשנת 2022.<ref name=":0"></ref>

== תקציר העלילה ==
נועם אינו מצליח להירדם בלילה כיוון שהוא סובל מהצקות מחברי כיתתו ומתמודד עם תופעת הבריונות בבית הספר.<ref name=":0" /><ref name=":1"></ref><ref></ref> נועם פונה אל עולמות הציור והכתיבה כמקום המפלט שלו,<ref name=":2"></ref> הוא מדמה בציוריו את הבריונים מכיתתו למפלצות קטנות ומשונות.<ref name=":1" /> לילה אחד, נועם מצייר מפלצת צהובה טובה כדי להפיג את בדידותו העוזרת לו לצבור ביטחון. למוחרת בבוקר, הוא מתעורר והמפלצת הצהובה שיצר מלווה אותו לבית הספר, מנחמת ומעודדת אותו להתגבר על פחדיו ועם התמודדויות אשר חווה.<ref name=":3"></ref><ref name=":1" />

== הרקע לכתיבת הסיפור ==
הספר "המפלצות של נועם" מבוסס על חוויות אישיות שעבר הסופר והמאייר רמי טל כשהיה ילד, הוא מתאר את תחושת חוסר האונים והבדידות של גיבור הסיפור נועם, אל מול ההצקות שעובר בבית הספר יום יום.<ref name=":2" /> הספר נכתב במסגרת פרויקט הגמר של התואר הראשון שלו בעיצוב גרפי שעסק בנושא הבריונות, ולבסוף עובד כספר.<ref name=":3" />

== מסרים ==
מטרתו של הספר היא למנוע את תופעת הבריונות. הסיפור מעביר ערכים של אמפתיה, חברות ועזרה לזולת כאשר חבר נמצא במצוקה. נוסף לכך, הספר מלמד את הקוראים כיצד למצוא בעצמם נקודות טובות וחיוביות,<ref name=":2" /> הוא מראה איך למצוא את הכוח הפנימי שטמון בכל אחד ואחד.<ref></ref>

== איורים ==
דמות גיבור הסיפור, נועם, מאוירת בהשראתו של כותב ומאייר הסיפור רמי טל כשהיה קטן. העיצוב של דמות המפלצת הצהובה מבוסס על כמה סרטים שהעיצובים בהם מרשימים וססגוניים, כמו: "מפלצות בע"מ" של דיסני ופיקסאר, שהשפיעו על המאייר, ניתן לשים לב להשראתם של האיורים בספר.<ref name=":2" />

== פרסים והישגים ==
הספר "המפלצות של נועם" זכה בפרס "סאסא סטון" לספרות ילדים על שם פיליפ והילדה סטון בשנת 2022, וכן כותב הספר זכה ב-70,000 שקלים.<ref name=":0" />

== ביקורות ==
הספר סחף אחריו ביקורות ושבחים רבים, הוא הצליח לעזור לילדים שחווים קשיים חברתיים ובריונות בבית הספר, או בכל מקום אחר שבו ילדים יוצרים קשרים חברתיים. כמו כן, הספר זכה באהדה רבה בקרב הקוראים אודות התמיכה והתקווה שהוא נותן לילדים.<ref></ref>

== הערות שוליים ==

קטגוריה:ספרי 2021
קטגוריה:ספרי ילדים ונוער בעברית